Όλαφ Γ΄ της Νορβηγίας

Ο Όλαφ Γ΄ της Νορβηγίας ή Όλαφ Χάραλντσον ή Όλαφ ο Ειρηνικός (νορβ.:Óláfr Haraldsson, περί το 1050 - 22 Σεπτεμβρίου 1093) βασιλιάς της Νορβηγίας (1067 - 1093) ήταν γιος του Χάραλντ Γ΄ της Νορβηγίας και της Τόρα Τόργκμπερσνταττερ.Claus Krag Olav 3 Haraldsson Kyrre (Norsk biografisk leksikon) Ο Όλαφ ήταν παρόν στη μάχη στη γέφυρα του ποταμού Στάμφορντ τον Σεπτέμβριο του 1066 στην οποία ηττήθηκε και έπεσε ο πατέρας του, ο ίδιος ο Όλαφ παρακολουθούσε τη μάχη από ένα πλοίο χωρίς να συμμετέχει. Μετά τη μάχη δραπέτευσε με τα υπολείμματα του Νορβηγικού στρατού για τις Ορκάδες στις οποίες πέρασε τον χειμώνα, επέστρεψε στη Νορβηγία το καλοκαίρι του 1067.Per G. Norseng Olav 3 (Haraldsson) Kyrre (Store norske leksikon) Ο Όλαφ Γ΄ πραγματοποίησε ειρήνη με την εκκλησία διακόπτοντας τις συγκρούσεις και ίδρυσε την πόλη του Μπέργκεν γύρω στο 1070, ο Σνόρρι Στούρλουσον έγραψε τα Σάγκας για τον βασιλιά Όλαφ γύρω στα 1225."History of Bergen". The 27th Meeting of the European Crystallographic Association. Retrieved May 20, 2016.

Ιδρυτής του Μπέργκεν

Μετά τον θάνατο του πατέρα του ο Όλαφ μοίρασε το βασίλειο του με τον αδελφό του Μάγκνους Β΄ της Νορβηγίας που είχε γίνει βασιλιάς την προηγούμενη χρονιά, μετά τον πρόωρο θάνατο του Μάγκνους (1069) ο Όλαφ παρέμεινε ο μοναδικός βασιλιάς στη Νορβηγία.http://denstoredanske.dk/Geografi_og_historie/Norge_og_Sverige/Norge_1066-1397/Olav_3._KyrreClaus Krag. "Magnus 2 Haraldsson, Konge". Norsk biografisk leksikon. Retrieved May 20, 2016. 
Στη διάρκεια της βασιλείας του Όλαφ το Νορβηγικό έθνος γνώρισε μια λαμπρή περίοδο ειρήνης, προστάτευσε το βασίλειο του με επιτυχή εξωτερική πολιτική μέσω γαμήλιων συνδέσεων, οργάνωσε την εκκλησία και εκσυγχρόνισε το βασίλειο του. Μετέφερε την πρωτεύουσα του βασιλείου του στο Μπέργκεν οργανώνοντας τις πόλεις, σύμφωνα με τον Σνόρρι Στούρλουσον ήταν ο ιδρυτής της πόλης του Μπέργκεν."Saga of Olaf Kyrre". Heimskringla by Snorri Sturluson. Retrieved May 20, 2016.Hallvard Mageroy. "Bjorgvin". Store norske leksikon. Retrieved May 20, 2016.

Ειρήνη με τον Σβεν Έστριντσον

Η ήττα και ο θάνατος του βασιλιά Χάραλντ Χαράλντα στην Αγγλική κατάκτηση από τον Γουλιέλμο τον Κατακτητή (1066) έπεισαν τον Σβεν Β΄ της Δανίας να αρχίσει τις προετοιμασίες για επίθεση στη Νορβηγία. Ο Δανός βασιλιάς είχε πεισθεί ότι δεν ισχύει η ειρηνική συνθήκη την οποία είχε κλείσει με τον Χάραλντ Χαράλντα (1064) επειδή η διάρκεια της συνθήκης αυτής ήταν όσο ζούσαν οι δυο βασιλείς. Ο Όλαφ Γ΄ ωστόσο έκλεισε τελικά νέα ειρήνη με τον Σβεν που επικυρώθηκε με τον γάμο του με την κόρη του Δανού βασιλιά Ινγκεγκέρδη της Δανίας. Η ετεροθαλής αδελφή του Όλαφ του Ειρηνικού Ινγκεγκέρδη της Νορβηγίας παντρεύτηκε λίγο καιρό αργότερα τον γιο και διάδοχο του Σβεν Έστριντσον Όλαφ Α΄ της Δανίας ο οποίος έγινε αργότερα βασιλιάς της Δανίας και η ίδια βασίλισσα (1086). Ο Σβεν Έστριντσον βρισκόταν συνεχώς σε ένταση και πολέμους με τον Γουλιέλμο τον Κατακτητή στην Αγγλία, ο Όλαφ Γ΄ δεν τον ακολούθησε και έκλεισε ειρήνη με τον νέο Άγγλο βασιλιά.

Ο Όλαφ ο Ειρηνικός άλλαξε πολιτική στα εκκλησιαστικά θέματα σε σχέση με τον πατέρα του, ο Χάραλντ Χαράλντα ακολουθούσε επιθετική πολιτική με την αρχιεπισκοπή της Βρέμης στα θέματα τα σχετικά με την κυριαρχία του αρχιεπισκόπου στη Νορβηγική εκκλησία, ο Όλαφ συμφιλιώθηκε. Πίσω από τη στάση του Όλαφ βρίσκονται πολιτικοί λόγοι όπως επίσης και η ανησυχία του βασιλιά για τα εκκλησιαστικά θέματα, οι επίσκοποι βρίσκονταν στη βασιλική αυλή και έκαναν περιοδείες σε όλη τη χώρα για τις θρησκευτικές υποθέσεις ενώ οι ασχολίες του βασιλιά ήταν κυρίως οι κοσμικές υποθέσεις. Οι τρεις πόλεις διαμονής των επισκόπων ήταν το Όσλο, το Νιδάρος και το Μπέργκεν, ο Όλαφ ανήγειρε περισσότερες εκκλησίες όπως η εκκλησία του Χριστού στο Μπέργκεν και ο καθεδρικός ναός του Τρόντχαϊμ.Odd Brochmann Nidarosdomen (Store norske leksikon)
Ο Όλαφ δημιούργησε το σύστημα των συντεχνιών στη Νορβηγία, ήταν ο πρώτος Νορβηγός βασιλιάς που καθιέρωσε τους επαρχιακούς νόμους σε γραπτή μορφή.Per G. Norseng Gulatingsloven (Store norske leksikon)

Θάνατος

Ο Όλαφ ο Ειρηνικός πέθανε στις 22 Σεπτεμβρίου 1093 και τάφηκε στον καθεδρικό ναό του Νιδάρος. Δεν είχε παιδιά από τη νόμιμη σύζυγο του Ινγκεγκέρδη της Νορβηγίας, τον διαδέχθηκε ο γιος του με μια άγνωστη ερωμένη Μάγκνους Γ΄ της Νορβηγίας.Claus Krag. "Magnus 3 Olavsson Berrfott, Konge". Norsk biografisk leksikon. Retrieved May 20, 2016.
Περιγράφεται από τον Σνόρρι Στούρλουσον σαν "ψηλός άνδρας, με ξανθά μαλλιά και λευκή επιδερμίδα, είχε ευχάριστα μάτια, ήταν ευγενικός, λιγομίλητος και ευχάριστος στο ποτό".Tennant, Roy. "Heimskringla or The Chronicle of the Kings of Norway Saga of Olaf Kyrre". The Online Medieval & Classical Library. Retrieved April 21, 2015.
Ανεγέρθη ανδριάντας του στο Μπέργκεν από τον γλύπτη Κνούτ Στιν στις 21 Μαΐου 1998 προκειμένου να τιμηθεί με την ευκαιρία της συμπλήρωσης 900 ετών από τη γέννηση του.

Παραπομπές


Πηγές

Claus Krag. "Magnus 2 Haraldsson, Konge". Norsk biografisk leksikon.
Hallvard Magerøy. "Bjørgvin". Store norske leksikon.
"Saga of Olaf Kyrre". Heimskringla by Snorri Sturluson.

Εξωτερικοί σύνδεσμοι

Όλαφ ο Ειρηνικός
Ανδριάντας του Όλαφ του Ειρηνικού στο Μπέργκεν
Ιστορία του Μπέργκεν

Κατηγορία:Βασιλείς της Νορβηγίας
Κατηγορία:Οίκος του Χορφάγκρε